**Bugyi Nagyközség Önkormányzata Képviselő-testületének .../2022. (II. 11.) önkormányzati rendelete**

**A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL szóló 19/2017(XII.20.) önkormányzati rendelet módosításáról**

Bugyi Nagyközség Önkormányzatának képviselő-testülete a szociális igazgatásról és a szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdésében, 26. § - ában, 32. § (1) bekezdésében, 32. § (3) bekezdésében, 45. § (1) bekezdésében, 48. § (4) bekezdésében, 92. § (1)–(2) bekezdésében, 115. § (3) bekezdésében és a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdésében és a 29. § (3) bekezdésében, Magyarország helyi önkormányzatairól szóló 2011. évi CLXXXIX. törvény 13. § (1) bekezdésében, valamint a Alaptörvény 32. cikk (2) bekezdésében meghatározott eredeti jogalkotói hatáskörében meghatározott feladatkörében eljárva a következőket rendeli el:

**1. §**

(1) A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 12. § (2) bekezdése helyébe a következő rendelkezés lép:

„(2) Az egy alkalommal megállapított létfenntartáshoz nyújtott eseti települési létfenntartási támogatás összege nem lehet kevesebb, mint 3.000,-Ft/ alkalom, de nem haladhatja meg a 15.000 forint/alkalom összeget,”

(2) A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 12. § (5) bekezdése helyébe a következő rendelkezés lép:

„(5) A létfenntartáshoz egy hónapra megállapított rendszeres települési támogatás maximális összege 15.000,- Ft.”

**2. §**

A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 15. § (4) bekezdése helyébe a következő rendelkezés lép:

„(4) Az egy alkalommal megállapított eseti települési gyógyszertámogatás maximális összege 15.000,-. Ft.”

**3. §**

A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 16. § (4) bekezdése helyébe a következő rendelkezés lép:

„(4) Az egy hónapra megállapított rendszeres települési gyógyszer támogatás maximális összege 7.500, Ft/hó.”

**4. §**

A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 19. § (1) bekezdése helyébe a következő rendelkezés lép:

„(1) A helyi lakásfenntartási támogatás mértéke: havonta az elismert költségek 10 %-a, de legalább havi 4.500.- Ft.”

**5. §**

A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 21 § (6) és (7) bekezdése helyébe a következő rendelkezések lépnek:

„(6) A havi rendszerességgel megállapított rendkívüli települési támogatást éven belül csak egyszer lehet megállapítani, maximum 6 **hónapra**. A támogatás maximális összege havonként a nyugdíjminimum 30%-át nem haladhatja meg.

(7) Az egy naptári éven belül ugyanazon háztartás valamely nagykorú tagja részére adható összeg felső határa nem haladhatja meg az öregségi nyugdíj mindenkori legkisebb összegének 15%-át.”

**6. §**

A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 33. § (2) bekezdése helyébe a következő rendelkezés lép:

„(2) A osztálykirándulási célú települési támogatás évente egy alkalommal adható, melynek összege a kirándulás költségének 50 %-a, de maximum 7.500.- Ft/tanuló.”

**7. §**

A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 34. § (2) bekezdése helyébe a következő rendelkezés lép:

„(2) A beiskolázási segély évente egy alkalommal adható, melynek összege 7.500,- Ft/tanuló.”

**8. §**

(1) A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 36. § (2) bekezdés a) pontja helyébe a következő rendelkezés lép:

*(Jövedelmi helyzetre tekintet nélkül karácsonyi támogatásra jogosult az a személy, aki az alábbi együttes feltételeknek megfelel:)*

„*a)* Bugyi Nagyközségben bejelentett állandó lakóhellyel rendelkezik, 69. életévét tárgyévben betöltötte,”

(2) A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL című 19/2017 (XII.20.) önkormányzati rendelet 36. § (3) bekezdése helyébe a következő rendelkezés lép:

„(3) A Bugyi Nagyközségben bejelentett lakóhellyel rendelkező 69. életévet betöltött nyugdíjasok listáját a személyi, és lakcím-nyilvántartással foglalkozó iroda adja meg.”

**9. §**

Ez a rendelet 2022. február 14-én lép hatályba.

**10. §**

E rendelet rendelkezéseit 2022. február 01 napjától benyújtott kérelmekre is alkalmazni kell.

|  |  |
| --- | --- |
| Nagy András Gábor polgármester | Dr Szatmári Attila jegyző |

Végső előterjesztői indokolás

A Szociális és Jóléti Bizottság 2022 januári ülésén javaslattal élt a Képviselő-testület felé, hogy a SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL szóló 19/2017(XII.20.) önkormányzati rendeletben megállapított szociális juttatás mértékét 2022. január 01. napjától 50%-kal emelje meg.

Az emelés indokaként előadta, hogy a 2017 évben megállapított támogatási összegek vásárlóértéke az eltelt 5 év alatt nagy mértékben csökkent, így annak reál értéke már sokkal kisebb.

|  |  |  |  |  |  |
| --- | --- | --- | --- | --- | --- |
| **támogatási típusok** | **támogatásban részesülők 2020 (fő)** | **kifizetett összeg 2020 (Ft)** | **támogatásban részesülők 2021 (fő)** | **kifizetett összeg 2021 (Ft)** | **50%-os emelést követően(Ft)** |
| eseti települési tám (10.000 Ft/alkalom) | 65 | 650 000 | 49 | 490 000 | 735 000 |
| gyógyszertám (5000 Ft/hó) | 21 | 938 800 | 17 | 774 200 | 1 161 300 |
| lakhatáshoz kapcsolódó tel. Tám | 23 | 789 000 | 23 | 781 000 | 1 171 500 |
| rendkívüli tám | 13 | 360 000 | 14 | 370 500 | 598 500 |
| osztálykirándulás tám (2019-ben 4 fő 23.000 Ft) | (Covid miatt elmaradt) |  |  |  | 30 000 |
| beiskolázási tám | 23 | 115 000 | 19 | 95 000 | 142 500 |
| Bursa Hungarica ösztöndíj | 4 | 400 000 | 4 | 400 000 | 600 000 |
| szociális ösztöndíj | 4 | 260 000 | 4 | 162 500 | 390 000 |
|  |  | 3 512 800 |  | 3 073 200 | 4 828 800 Ft |
|  |  |  |  |  |  |

A mellékelt kimutatásban bemutatjuk, hogy a 2020 és 2021 évben kifizetett támogatások száma és összege hogyan alakul. A két év összehasonlításából látható, hogy a kérelmek száma 130-150, míg az kifizetett összeg 3.000.000-3.500.000,-Ft között vannak.  Az 50%.kal történő emelés hozzávetőlegesen 1.800.000,-Ft összeggel emelné meg a szociális keretet, mely teljes egészében a saját bevételinkből kellene finanszírozni.

A Bizottság részéről felvetődött a 70 év feletti időseknek adott ajándékutalvány juttatásának fokozatos kiterjesztése a 65 éves életkor betöltéséig. 2022 évben a bővített kőr 106 fővel emelné meg a juttatásban részesülök körét, amely kiadásban 742.000,-Ft összeget jelentene.

A két javaslat együttesen kb: 2.500.000,-Ft összegű szociális keret emelkedést jelentene.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |
| --- | --- | --- | --- | --- | --- | --- |
| **Rendelet-tervezet címe:** | **BUGYI NAGYKÖZSÉG ÖNKORMÁNYZAT KÉPVISELŐ-TESTÜLETÉNEK 19/2017. (XII.20.)A SZOCIÁLIS ELLÁTÁSOKRÓL ÉS A GYERMEKVÉDELEM SZABÁLYAIRÓL szóló rendelet módosítása** | | | | | |
| **Rendelet-tervezet valamennyi jelentős hatása, különösen** | | | | | | |
| Társadalmi, gazdasági költségvetési  hatás: | | Környezeti, egészségügyi következmények: | | Adminisztratív terheket befolyásoló hatás: | | Egyéb hatás: |
| A támogatás mértékének emelésével a vásárló értéke emelkedik a jelenlegihez képest. | | nincs | | A rendelet megalkotása  számottevő adminisztratív terhe nincs | | Nincs  - |
| **A rendelet megalkotása szükséges, mert: nincs ilyen** | | | | | | |
| **A rendelet megalkotásának elmaradása esetén várható következmények: nincs ilyen** | | | | | | |
| **A rendelet alkalmazásához szükséges feltételek:** | | | | | | |
| Személyi: rendelkezésre áll. | | | Szervezeti: rendelkezésre áll | | Tárgyi: biztosított | Pénzügyi:  rendelkezésre áll |